cyanic-selkie/wikianc huggingface dataset:
Φρειδερίκος Αύγουστος του Βολφενμπύτελ
O Φρειδερίκος-Αύγουστος (29 Οκτωβρίου 1740 - 8 Οκτωβρίου 1805) από τον Οίκο των Γουέλφων, ήταν στρατηγός της Πρωσίας. Ήταν πρίγκιπας του Ελς (Ολεσνίτσα) και του Μπέρνστατ, στην Κάτω Σιλεσία.
Βιογραφία
Ήταν ο δευτερότοκος γιος του Καρόλου Α΄ πρίγκιπα του Βολφενμπύτελ και της Φιλιππίνας-Καρλότας των Χοεντσόλερν, κόρης του Φρειδερίκου-Γουλιέλμου Α΄ βασιλιά της Πρωσίας.
Το 1763 έγινε αντιστράτηγος και διοικητής του συντάγματος Τέτενμπορν της Πρωσίας. Απέκτησε τη συμπάθεια του Φρειδερίκου Β΄ και τον συνόδευε σε όλες τις επιχειρήσεις του. Τον έκανε κυβερνήτη του φρουρίου Κεστρίν, ιππότη του Τάγματος του Μαύρου Αετού, και το επόμενο έτος τιμητικό μέλος της Πρωσικής Ακαδημίας Επιστημών.
Το 1774 έγινε κοσμήτορας (provost) του Βρανδεμβούργου, το 1787 στρατηγός του πεζικού και το 1792 που απεβίωσε ο πεθερός του τον διαδέχθηκε ως δούκας του Ελς στην Κάτω Σιλεσία. Το 1794 απολύθηκε από το στράτευμα. Αποσύρθηκε στο ανάκτορο Σιμπύλενορτ στην Κάτω Σιλεσία. όπου μετέφραζε θεατρικά και λογοτεχνικά έργα από τα γαλλικά. Κατά την επίσκεψή του στην αδελφή του Άννα-Αμαλία στο Άιζεναχ της Θουριγγίας το 1805 απεβίωσε και ενταφιάστηκε στη Βαϊμάρη. Στο Ελς τον διαδέχθηκε ο ανιψιός του Φρειδερίκος-Γουλιέλμος ο λεγόμενος μαύρος δούκας.
Νταϊάνα Ρος
Η Νταϊάνα Ρος (αγγλικά: Diana Ross, 26 Μαρτίου 1944) είναι Αμερικανίδα τραγουδίστρια, τραγουδοποιός, ηθοποιός και μουσική παραγωγός.
Καριέρα
Η καριέρα της ξεκίνησε το 1959 από το συγκρότημα The Supremes, στο οποίο ήταν η βασική τραγουδίστρια. Μαζί με τις Supremes εισήχθη το 1988 στο Rock and Roll Hall of Fame. Το 1970 ξεκίνησε σόλο καριέρα και από το 1972 άρχισε να ασχολείται με την υποκριτική.
To 1973 κέρδισε Χρυσή Σφαίρα καλύτερης πρωτοεμφανιζόμενης ηθοποιού. Την ίδια χρονιά, πρωταγωνίστησε στην ταινία Η κυρία τραγουδά τα μπλουζ (Lady Sings the Blues) υποδυόμενη την Μπίλι Χόλιντεϊ και προτάθηκε για Όσκαρ, Χρυσή Σφαίρα και BAFTA Α' Γυναικείου Ρόλου.
Το 1982 απέκτησε το δικό της αστέρι στη Λεωφόρο της Δόξας στο Χόλιγουντ και το 1994 απέκτησαν οι Supremes. Έχει λάβει τρία τιμητικά βραβεία, το Βραβείο Γκράμι για Συνολική Προσφορά, το Ειδικό Βραβείο Tony και το Τιμητικό βραβείο Σεζάρ. Επίσης, το 2016 ο Μπαράκ Ομπάμα της απένειμε το Προεδρικό Μετάλλιο της Ελευθερίας.
Εξωτερικοί σύνδεσμοι
Κατηγορία:Αμερικανίδες τραγουδίστριες Κατηγορία:Αμερικανοί τραγουδοποιοί Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Βραβευμένοι με Grammy Κατηγορία:Νικητές βραβείου Tony Κατηγορία:Βραβευμένοι με Χρυσή Σφαίρα Κατηγορία:Παραλήπτες του Προεδρικού Μεταλλίου της Ελευθερίας
Τισβίλ
Το Τισβίλ (γαλλικά: Ticheville) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Τισβιλαί (γαλλικά: Tichevillais).
Παραπομπές
Κατηγορία:Κοινότητες της Ορν
Μ.Α.Σ. Ολυμπιακός Κυμίνων
Ο Μορφωτικός Αθλητικός Σύλλογος Ολυμπιακός Κυμίνων είναι ελληνικός αθλητικός σύλλογος με έδρα τα Κύμινα Θεσσαλονίκης του Δήμου Δέλτα. Επίσημο έτος ίδρυσης του συλλόγου είναι το 1949, έχει χρώματα το Κόκκινο και το λευκό και έμβλημα τον δαφνοστεφανωμένο έφηβο. Διαθέτει τμήμα ποδοσφαίρου και ανήκει στη δύναμη της Ε.Π.Σ. Μακεδονίας. Στο παρελθόν έχει αγωνιστεί στα εθνικά πρωταθλήματα και συγκεκριμένα στην Δ΄ Εθνική και Γ΄ Εθνική κατηγορία, όπου στην τελευταία μετείχε μόλις την αγωνιστική περίοδο 2018-19.
Ιστορία
Αγωνίστηκε επί χρόνια στα πρωταθλήματα της Ε.Π.Σ. Μακεδονίας, αγωνιζόμενος σε όλες (Γ΄, Β΄ και Α΄) τις κατηγορίες. Το 1972 αναδείχθηκε πρωταθλητής στη Γ΄ Κατηγορία και το 1977 στη Β΄ Κατηγορία, κερδίζοντας την άνοδο στην κορυφαία κατηγορία των πρωταθλημάτων της Ε.Π.Σ. Μακεδονίας, την Α΄ Κατηγορία. Στο πρωτάθλημα της Α΄ Κατηγορίας αγωνίστηκε παρθενικά την αγωνιστική περίοδο 1977-78. Το 1984 ήταν φιναλίστ του Κυπέλλου Ε.Π.Σ. Μακεδονίας, με αντίπαλο τη Νίκη Διοικητηρίου Θεσσαλονίκης στον τελικό στο Εθνικό Καυτανζόγλειο Στάδιο. Το 2011 κατέκτησε το πρωτάθλημα της Α1΄ Κατηγορίας και κέρδισε την άνοδο στην Δ΄ Εθνική κατηγορία για πρώτη φορά στην ιστορία του. Επίσης, το ίδιο έτος ήταν φιναλίστ του Κυπέλλου Ε.Π.Σ. Μακεδονίας για δεύτερη φορά στην ιστορία του, με αντίπαλο τον Οδυσσέα Κορδελιού στον τελικό στο Καυτανζόγλειο Στάδιο.
Ο πρώτος αγώνας της ιστορίας του στην Δ΄ Εθνική ήταν στην πρεμιέρα του 2ου ομίλου στις 7 Νοεμβρίου 2011 εντός έδρας με αντίπαλο τον Εθνικό Σοχού, του οποίου επικράτησε με 1-0. Το 2012 κατέκτησε για πρώτη φορά στην ιστορία του το Κύπελλο Ε.Π.Σ. Μακεδονίας, επικρατώντας του Απόλλων Κ. Σχολαρίου στον τελικό. Το 2018 κατέκτησε τη 2η θέση στην Α1΄ Κατηγορία και συμμετείχε στα μπαράζ για την ανάδειξη του δευτεραθλητή, όπου επικρατώντας των Θερμαϊκού Θέρμης, Ομόνοιας Σίνδου και Ηρακλή Αμπελοκήπων κατέκτησε την 1η θέση και κέρδισε την ιστορική άνοδο στην Γ΄ Εθνική κατηγορία. Πρώτος αγώνας της ιστορίας του στην Γ΄ Εθνική ήταν στην πρεμιέρα στις 30 Σεπτεμβρίου 2018 εντός έδρας με αντίπαλο τον Εδεσσαϊκό, με τον οποίο αναδείχθηκε ισόπαλος με 0-0.
Εξωτερικοί σύνδεσμοι
Κατηγορία:Αθλητικοί σύλλογοι Θεσσαλονίκης Κατηγορία:Ιδρύσεις αθλητικών συλλόγων το 1949 Κατηγορία:Ποδοσφαιρικές ομάδες Ελλάδας
Γιώργος Σκαφιδάς
Γιώργος Σκαφιδάς (19 Αυγούστου 1971) είναι Έλληνας πρώην δρομέας μεσαίων αποστάσεων και προπονητής στίβου και ομαδικών αθλημάτων. Είναι επίσης ένας από τους μεγαλύτερους εν ενεργεία παίκτες του ελληνικού ποδοσφαίρου και θεωρείται ένας από τους καλύτερους Έλληνες προπονητές αθλητών στις δεκαετίες του 1990 και του 2000.
Βιογραφία
Ο Σκαφιδάς ξεκίνησε την καριέρα του στον στίβο ως δρομέας μεσαίων αποστάσεων από τον σύλλογο Πελασγός στις αρχές της δεκαετίας του 1980, ενώ ήταν και ποδοσφαιριστής της Χαραυγής Λάρισας. Αφού έγινε προπονητής στίβου το 1991, συνέχισε να αγωνίζεται ως δρομέας μεσαίων αποστάσεων για αρκετά χρόνια. Κατά τη δεκαετία του 1990 και τις αρχές της δεκαετίας του 2000 προσλήφθηκε από την Ελληνική Ομοσπονδία Στίβου και προπόνησε αθλητές για τους Ολυμπιακούς Αγώνες της Αθήνας το 2004 και επίσης συνεργάστηκε με πολλούς Έλληνες παίκτες μπάσκετ, βόλεϊ και ποδοσφαίρου. H Ελλάδα κέρδισε 16 μετάλλια για πρώτη φορά στην ιστορία της και ο Σκαφιδάς αποδέχτηκε την πρόταση της Βρετανικής Ομοσπονδίας Στίβου να γίνει αρχιπροπονητής. Mετακόμισε στο Ηνωμένο Βασίλειο το 2004.
Αποκλεισμός για ντόπινγκ
Στις 12 Ιουνίου 2011, η Βρετανή σπρίντερ Μπέρνις Γουίλσον, την οποία προπονούσε ο Σκαφιδάς, βρέθηκε θετική στους Διεθνείς Αγώνες του Μπέντφορντ. Ο Σκαφιδάς κατηγορήθηκε από τον Γουίλσον ότι της είχε χορηγήσει τεστοστερόνη και άλλες απαγορευμένες ουσίες. Ως αποτέλεσμα, στις 13 Σεπτεμβρίου 2011, η Γουίλσον αποκλείστηκε από κάθε αθλητική δραστηριότητα για τέσσερα χρόνια. Στις 28 Αυγούστου 2013, η Βρετανική Ομοσπονδία απαγόρευσε στον Σκαφιδά να κατέχει οποιαδήποτε άδεια για πέντε χρόνια. Δύο χρόνια αργότερα, στις 23 Νοεμβρίου 2015, τέθηκε προσωρινά σε αναστολή από το κυβερνητικό όργανο της Βρετανίας σύμφωνα με τη Διεθνής Ένωση Ομοσπονδιών Κλασικού Αθλητισμού και τους  Κανόνες Αντιντόπινγκ. Στις 16 Μαρτίου 2016, τελικά έλαβε ισόβια αποκλεισμό από κάθε άθλημα μετά από εννέα Παραβιάσεις του Κανονισμού Αντιντόπινγκ, όπως απο την βρετανική επιτροπή αντιντόπινγκ Ο Σκαφιδάς έχει επίσης εργαστεί ως αρχιπροπονητής σε επαγγελματικούς ποδοσφαιρικούς συλλόγους της Αγγλίας μεταξύ των οποίων η Γκρίμσμπι και η Λέστερ και έχει προπονήσει Βρετανούς αθλητές τένις και κρίκετ.
Τα τελευταία χρόνια
Το καλοκαίρι του 2016 προσλήφθηκε ως γυμναστής στον Γυμναστικό Σύλλογο Λάρισας, πρώτη ομάδα του Βασίλη Σπανούλη. Την προηγούμενη σεζόν είχε προπονήσει την Ολύμπικ/ Νέες Καρυές. ενώ το 2020 βρισκόταν στον Πύρρο Θεσσαλίας, σύλλογο τέταρτης κατηγορίας.
Με δική του πρωτοβουλία επαναδραστηριοποιηθηκε η πρώην ποδοσφαιρική του ομάδα Χαραυγή Λάρισας με τον ιδιο να εκλέγεται πρόεδρος του συλλόγου το 2021 ενώ εντάχθηκε ως παίκτης και επόπτης επόπτης των προπονητών. Ο Σκαφιδάς βοήθησε επίσης την Ομοσπονδία Διεθνών Ενώσεων Subbuteo που ιδρύθηκε τη δεκαετία του 1970 να αναβιώσει και να γίνει μέλος της Ομοσπονδίας Διεθνούς Αθλητικού Επιτραπέζιου Ποδοσφαίρου πριν από δύο χρόνια, ως ένα από τα ηγετικά μέλη της. Εργάζεται επίσης ως καθηγητής φυσικής αγωγής και διδάκτωρ πανεπιστημίου εξειδίκευσή στην εμβιομηχανική, τη φυσιολογία και την αθλητική περιοδοποίηση.
Φερδινάνδος του Μπράουνσβαϊγκ-Βόλφενμπυτελ
Ο Φερδινάνδος του Μπράουνσβαϊγκ-Βόλφενμπυτελ (γερμανικά: Ferdinand von Braunschweig-Wolfenbüttel, 12 Ιανουαρίου 1721 - 3 Ιουλίου 1792) από τον Οίκο των Γουέλφων ήταν αρχιστράτηγος της Πρωσίας που έλαβε μέρος στον Επταετή Πόλεμο. Μαζί με τους Άγγλους απώθησαν τους Γάλλους από το Αννόβερο.
Τορσάν
Το Τορσάν (γαλλικά: Torchamp) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Φερδινάνδος του Μπράουνσβαϊγκ-Βόλφενμπυτελ
Τα πρώτα έτη
Ήταν ο τέταρτος γιος του Φερδινάνδου-Αλβέρτου Β΄ πρίγκιπα του Βολφενμπύτελ και της Αντουανέτας των Γουέλφων, κόρης του Λουδοβίκου-Ροδόλφου πρίγκιπα του Βολφενμπύτελ.
Τορσάν
Οι κάτοικοί του είναι γνωστοί ως Τορσαμπουά (γαλλικά: Torchampois).
Πηγή ενέργειας
Πηγή ενέργειας ή ενεργειακή πηγή ονομάζουμε κάθε φυσικό πόρο που μας δίνει ενέργεια.Οι πηγές αυτές χωρίζονται σε ανανεώσιμες πηγές ενέργειας και σε μη ανανεώσιμες πηγές ενέργειας. Οι ανανεώσιμες πηγές ενέργειας δεν εξαντλούνται ποτέ και υπάρχουν απεριόριστα μες το περιβάλλον, όπως είναι η αιολική ενέργεια και η ηλιακή ενέργεια και άλλες. Ενώ οι μη ανανεώσιμες κάποια στιγμή(μπορεί αυτή να αργήσει)θα εξαντληθούν, όπως είναι το πετρέλαιο, ο γαιάνθρακας, το φυσικό αέριο και άλλες.
Φερδινάνδος του Μπράουνσβαϊγκ-Βόλφενμπυτελ
Τα πρώτα έτη
Μπήκε στον Πρωσικό στρατό ως συνταγματάρχης το 1740 και ήταν παρών στις μάχες του Μόλβιτς και Χότουζιτς. Το 1774 ο Φρειδερίκος Β΄ βασιλιάς της Πρωσίας τον όρισε στο τάγμα Σωματοφυλάκων και στη μάχη του Ζόορ (1745) διακρίθηκε όταν επιτέθηκε σε έναν απότομο λόφο. Έλαβε μέρος στον 2ο Πόλεμο για τη Σιλεσία κσι έπειτα, το 1756, κατά τη διάρκεια του Επταετούς Πολέμου έλαβε μέρος στη μάχη του Ρόσμπαχ· έπειτα έγινε διοικητής του συμμαχικού στρατού στο Αννόβερο.
Πηγή ενέργειας
Ηλιακή ενέργεια
Ηλιακή ονομάζουμε την ενέργεια που μας δίνει ο ήλιος. Μερικές από τις βιολογικές ανάγκες του ανθρώπου καλύπτονται από αυτήν την πηγή ενέργειας. Το κακό όμως είναι πως αξιοποιούμε την ηλιακή ενέργεια σε ελάχιστο βαθμό και δεν υπάρχουν ακόμη συσκευές, οι οποίες να χρησιμοποιούν όλην την ενέργεια του ήλιου.
Αιολική ενέργεια
Αιολική ονομάζουμε την ενέργεια που μας δίνει ο άνεμος. Την αιολική ενέργεια την προσλαμβάνουμε με τις ανεμογεννήτριες. Οι ανεμογεννήτριες έχουν ως σκοπό να μετατρέψουν το ρεύμα στην  σε ηλεκτρική και σε ηλεκτρικό ρεύμα.
Φερδινάνδος του Μπράουνσβαϊγκ-Βόλφενμπυτελ
Τα πρώτα έτη
Ήταν ελευθεροτέκτονας και το 1740 ξεκίνησε στη Στοά των Τριών Σφαιρών του Βερολίνου. Το 1743 έλαβε το βαθμό του Διδάσκαλου Τέκτονος στο Μπρεσλάου. Κατά τη διάρκεια των επόμενων 10 ετών ειρήνης ήρθε πιο κοντά στο στρατιωτικό έργο του Φρειδερίκου Β΄, ο οποίος έφτιαχνε υποδειγματικά το τάγμα της Φρουράς του, επιδιώκοντας να γίνει πρότυπο για το σύνολο του στρατού του. Έγινε από τους πιο οικείους του βασιλιά και ταίριαζε με τα καθήκοντα που του ανέθετε. Προωθήθηκε σε υποστράτηγο και αντιστράτηγο.
Πηγή ενέργειας
Βιομάζα
Οι μονάδες παραγωγής ηλεκτρικού ρεύματος που λειτουργούν με βιομάζα, καίνε μεγάλες ποσότητες σε ξύλο και σε απόβλητα. Σε μερικές περιοχές της Γης (όπως είναι οι Ηνωμένες Πολιτείες Αμερικής), οι άνθρωποι καλύπτουν ένα μέρος των αναγκών τους με τη βιομάζα.
Φερδινάνδος του Μπράουνσβαϊγκ-Βόλφενμπυτελ
Συμμετοχή στον Επταετή Πόλεμο
Στην πρώτη εκστρατεία του πολέμου οδήγησε μία στρατιά στη Δρέσδη και συμμετείχε στις επιχειρήσεις που οδήγησαν στην παράδοση του στρατού της Σαξονίας το 1756. Συμμετείχε στη μάχη του Λόμποσιτς, στην Πράγα και στο Ρόσμπαχ. Τοποθετήθηκε αρχηγός του στρατού του Αννοβέρου, που χρηματοδοτήθηκε από τη Βρετανία με σκοπό να εμποδίσει τους Γάλλους από τα δυτικά να καταλάβουν το Αννόβερο. Ο Φερδινάνδος ήταν υπό τις διαταγές του Γεωργίου Β΄ βασιλιά της Βρετανίας. Ο προηγούμενος αρχηγός του στρατού εκεί ήταν ο Γουλιέλμος γιου του Γεωργίου Β΄, που είχε ηττηθεί και οι Γάλλοι είχαν καταλάβει το Αννόβερο. Το ηθικό του στρατού ήταν πεσμένο από την ήττα. Ο Φερδινάνδος πρόβαλε τις γαλλικές αγριότητες που είχαν γίνει και εξαπέλυσε επίθεση· το 1758 είχε εκδιώξει τους Γάλλους από το Αννόβερο και τους έκανε να υποχωρήσουν πίσω από το Ρήνο. Στη Βρετανία η φήμη του έγινε μεγάλη ως ταλαντούχου στρατηγού. Με την κατάληψη του Έμντεν οι Βρετανοί μπόρεσαν να αποβιβάσουν σώματα, ενισχύοντας τις δυνάμεις τους εκεί.
Πέρασε το Ρήνο προς μεγάλη κατάπληξη των Γάλλων, που φοβήθηκαν ότι θα ακολουθήσει ο βρετανικός στόλος στις Κάτω Χώρες ή ότι θα επιτεθεί εκείνος στις Αυστρικές Κάτω Χώρες ή στη Βόρεια Ιταλία. Μετά την αμφίρροπη μάχη του Ράινμπεργκ και παρά τη νίκη του στο Κρέφελντ, δεν μπορούσε να κρατήσει μια τόσο προχωρημένη θέση και οπισθοχώρησε στον ποταμό Λίππε.
Πηγή ενέργειας
Γεωθερμική ενέργεια
Τη γεωθερμική ενέργεια τη βρίσκουμε στη λιθόσφαιρα της Γης και χρησιμοποιείται για την παραγωγή ηλεκτρικού ρεύματος.
Φερδινάνδος του Μπράουνσβαϊγκ-Βόλφενμπυτελ
Συμμετοχή στον Επταετή Πόλεμο
Το 1759 ηττήθηκε στο Μπέργκεν από τους Γάλλους, αλλά τους νίκησε στο Μίντεν και οι Γάλλοι δεν μπορούσαν να προελάσουν στο Ανόβερο. Με άλλες τρεις νίκες στα δυτικά, ανακούφισε τον Φρειδερίκο Β΄ που πιεζόταν στα ανατολικά. Ο βασιλιάς τον έκανε αρχιστράτηγο το 1758 λέγοντάς του: αυτή η τιμή σου αξίζει. Ο Γεώργιος Β΄ βασιλιάς της Αγγλίας τον έκανε ιππότη του Τάγματος της Περικνημίδος και η εκεί Βουλή τον ευχαρίστησε για τη νίκη του Μίντεν.
Πηγή ενέργειας
Γαιάνθρακας
Οι γαιάνθρακες δημιουργούνται στο υπέδαφος από πλούσιο οργανικό υλικό. Τα είδη των γαιανθράκων είναι: ο λιγνίτης, ο γραφίτης, ο λιθάνθρακας και η τύρφη. Η εξόρυξη του γαιάνθρακα έγινε στον 13ο αιώνα. Το κακό όμως με το γαιάνθρακα είναι ότι είναι δύσκολη η εξόρυξη του, είναι πολύ ακριβή η μεταφορά του, καθώς και ρυπαίνει το περιβάλλον.
Φερδινάνδος του Μπράουνσβαϊγκ-Βόλφενμπυτελ
Μετέπειτα έτη
Έπειτα από τον Πόλεμο, τιμήθηκε από τους Αυστριακούς με το βαθμό του αρχιστρατήγου και με ένα σύνταγμα. Από τους μισθούς του και τις έκτακτες αμοιβές του αποζημίωνε όσους είχαν υποστεί τα δεινά του Επταετούς Πολέμου. Το 1766 αποξενώθηκε από τον Φρειδερίκο Β΄ και βγήκε στη σύνταξη, χωρίς να υπάρχει κάτι μεταξύ τους. Εξ' άλλου επισκέφθηκε τον βασιλιά μερικές φορές.
Αποσύρθηκε στο κάστρο του Βεχέλντε, στο Μπράουνσβαϊγκ και ασχολήθηκε με οικοδομικές βελτιώσεις. Έγινε δωρητής στην Εκπαίδευση και στις Τέχνες και ευεργέτης των πενήτων. Απεβίωσε το 1792. Για τις πολιτικές και στρατιωτικές του προσφορές στήθηκαν μνημεία του στην Πρωσία, όπου στήθηκε έφιππος ανδριάντας του το 1863, στο Ανόβερο, στην Αγγλία και στη Δανία.
Πηγή ενέργειας
Πετρέλαιο
Το πετρέλαιο σχηματίστηκε πάνω από εκατομμύρια χρόνια από νεκρούς φυτικούς και ζωικούς μικροοργανισμούς. Μόλις ανακαλύφθηκε η σημασία του και η χρήση του, αμέσως αντικατέστησε τους γαιάνθρακες και τις ατμομηχανές, γιατί είναι ευκολότερη η μεταφορά του και οι μηχανές είναι περισσότερο αποδοτικές. Σήμερα, η σημασία του πετρελαίου είναι τεράστια και γι' αυτό το αποκαλούμε μαύρο χρυσό, λόγω της απόχρωσης του χρώματός του.
Φερδινάνδος του Μπράουνσβαϊγκ-Βόλφενμπυτελ
Πηγές
Κατηγορία:Οίκος των Γουέλφων
Πηγή ενέργειας
Φυσικό αέριο
Το φυσικό αέριο είναι ένα καύσιμο, το οποίο το βρίσκουμε σε υπόγειες κοιλότητες με υψηλή πίεση, καθώς δε χρειάζεται πολύ επεξεργασία, για να πραγματοποιηθεί η χρήση του. Και ως προς τη ρύπανση στο περιβάλλον, το φυσικό αέριο είναι φιλικότερο από τις άλλες μη ανανεώσιμες πηγές που προαναφέραμε.
Τορσάν
Παραπομπές
Κατηγορία:Κοινότητες της Ορν
Πρωτάθλημα καλαθοσφαίρισης Α2 εθνικής κατηγορίας γυναικών 1998-1999
Βαθμολογία
1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.
Πηγές
Κατηγορία:Α2 εθνική κατηγορία καλαθοσφαίρισης γυναικών Πρωταθλημα Ελλαδος Α2 Γυναικών 1998 1999 Πρωταθλημα Ελλαδος Α2 Γυναικών 1998 1999
Τενσεμπραί-Μποκάζ
Το Τενσεμπραί-Μποκάζ (γαλλικά: Tinchebray-Bocage) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Τενσεμπραγιέν (γαλλικά: Tinchebrayens).
Παραπομπές
Κατηγορία:Κοινότητες της Ορν
Σιραρπί Ντερ Νερσεσιάν
Η Σιραρπί Ντερ Νερσεσιάν (5 Σεπτεμβρίου 1896 - 5 Ιουλίου 1989) ήταν Αρμένισα ιστορικός τέχνης, η οποία ειδικευόταν στις Αρμενικές και Βυζαντινές σπουδές. Η Νερσεσιάν ήταν διάσημη ακαδημαϊκός και πρωτοπόρος στην ιστορία της αρμενικής τέχνης. Δίδαξε σε διάφορα ιδρύματα στις Ηνωμένες Πολιτείες, συμπεριλαμβανομένου του Κολεγίου Ουέλσλεϊ στη Μασαχουσέτη και ως Καθηγήτρια Τέχνης και Αρχαιολογίας Ανρί Φοσιγιόν στο Πανεπιστήμιο του Χάρβαρντ. Ήταν ανώτερη συνάδελφος στο Νταμπάρτον Όουκς, αναπληρωτής διευθύντρια του από το 1954-55 και το 1961-62 και μέλος του διοικητικού συμβουλίου των υποτρόφων. Η Νερσεσιάν ήταν επίσης μέλος πολλών διεθνών ιδρυμάτων, όπως η Βρετανική Ακαδημία (1975), η Académie des Inscriptions et Belles-Lettres (1978) και η Εθνική Ακαδημία Επιστημών της Αρμενίας (1966).
Εκπαίδευση
Η Νερσεσιάν γεννήθηκε ως το μικρότερο από τα τρία παιδιά στην Κωνσταντινούπολη το 1896. Καταγόταν από μια εύπορη οικογένεια και ο μητρικός θείος της ήταν ο Αρμένιος Πατριάρχης της Κωνσταντινούπολης, Μαλακία Ορμανιάν. Οι γονείς της πέθαναν ενώ ήταν ακόμη νέα: η μητέρα της, Ακάμπι, όταν ήταν εννέα ετών και ο πατέρας της, Μιχράν, όταν ήταν δεκαοχτώ ετών. Αποφοίτησε από την Παροχιακή Σχολή Γεσαγιάν και το Αγγλικό Λύκειο στην Κωνσταντινούπολη, αποκτώντας ευχέρεια στα αρμενικά, αγγλικά και γαλλικά σε νεαρή ηλικία. Το 1915, κατά τη διάρκεια της Γενοκτονίας των Αρμενίων, η Νερσεσιάν και η αδερφή της, Αράξ (από τότε ορφανά), αναγκάστηκαν να φύγουν για την Ευρώπη, όπου εγκαταστάθηκαν στη Γενεύη. Η Νερσεσιάν σπούδασε στο Πανεπιστήμιο της Γενεύης για αρκετά χρόνια μέχρι να εγκατασταθεί στο Παρίσι της Γαλλίας το 1919.
Η Νερσεσιάν έγινε δεκτή στο Πανεπιστήμιο Σορβόννης, σπουδάζοντας ιστορία στη Σχολή Ανώτερων Σπουδών του Πανεπιστημίου του Παρισιού. Σπούδασε υπό τους γνωστούς Βυζαντινολόγους Κάρολο Ντηλ και Γκαμπριέλ Μιλέ και τον ιστορικό τέχνης Ανρί Φοσιγιόν. Το 1922, έγινε βοηθός του Μιλέ και με τη βοήθειά του δημοσίευσε ένα από τα πρώτα άρθρα της το 1929. Οι δύο διατριβές (απόφοιτοι φοιτητές έπρεπε τότε να υποβάλουν δύο διατριβές) που παρουσίασε για το διδακτορική της, «L'illustration du roman de Barlaam et Joasaph» και ένα έγγραφο για τα αρμενικά χειρόγραφα του διαφωτισμού κατά τα τέλη της μεσαιωνικής περιόδου, ήταν καλοδεχούμενες (κερδίζοντας μια πολύ αξιότιμη αναφορά [Mention très honorable]). Και οι δύο έλαβαν βράβευση από την Académie des Inscriptions et Belles-Lettres και τη Revue des Études Grecques όταν δημοσιεύθηκαν το 1937.
Καθηγήτρια και πρωτοπόρος
Το 1930, η Νερσεσιάν μετακόμισε στις Ηνωμένες Πολιτείες, μετά από πρόταση των τριών μέντορών της, των Βυζαντινολόγων Τσαρλς Ρούφους Μόρεϊ, Άλμπερτ Μ. Τζ. και Ουόλτερ Κουκ, όπου έγινε λέκτορας μερικής απασχόλησης στο Κολέγιο Ουέλσλεϊ της Μασαχουσέτης. Δίδαξε ιστορία τέχνης στο Ουέλσλεϊ, αποκτώντας γρήγορα θέση καθηγήτρια πλήρους απασχόλησης και αργότερα έγινε πρόεδρος του Τμήματος Ιστορίας Τέχνης και διευθύντρια του Μουσείου Φάρνσουορθ. Η Νερσεσιάν ήταν η πρώτη γυναίκα που δίδαξε βυζαντινή τέχνη σε κολέγιο θηλέων, η πρώτη γυναίκα που απονεμήθηκε με το μετάλλιο του Αγίου Γρηγορίου του Φωτιστή από τον Καθολικό Βαζγκέν Α΄ το 1960, η πρώτη γυναίκα που προσκλήθηκε να διαλέξει στο Κολέγιο της Γαλλίας του Παρισίου, η μόνη γυναίκα της εποχής της που κέρδισε πλήρη θέση καθηγήτριας στο Νταμπάρτον Όουκς και η δεύτερη γυναίκα που τιμήθηκε με χρυσό μετάλλιο από την Εταιρεία Αρχαιοτήτων του Λονδίνου το 1970. Το 1947, έλαβε το Βραβείο Επιτεύγματος από το American Association of University Women.
Η Νερσεσιάν παρέμεινε στο Νταμπάρτον Όουκς μέχρι το 1978, όταν συνταξιοδοτήθηκε στη Γαλλία και έζησε με την αδερφή της στο Παρίσι. Μετά τη συνταξιοδότησή της, απέστειλε ολόκληρη τη βιβλιοθήκη της στο Μουσείο Ματενανταράν στο Γερεβάν, για να βοηθήσει καλύτερα τους Αρμένιους μελετητές στις σπουδές τους. Λίγο μετά το θάνατό της το 1989, δημιουργήθηκε προς τιμήν ένα ταμείο για υποψήφιους φοιτητές ιστορίας τέχνης στην Αρμενία, το Fonds Sirarpie Der Neressian στο Institut de Recherches sur les Miniatures Arméno-Byzantines.
Παραπομπές
Κατηγορία:Αρμένιοι ιστορικοί τέχνης Κατηγορία:Αρμένιοι ιστορικοί Κατηγορία:Αρμένιοι βυζαντινολόγοι Κατηγορία:Αρμένισες συγγραφείς Κατηγορία:Γαλλίδες ιστορικοί Κατηγορία:Γάλλοι βυζαντινολόγοι Κατηγορία:Οθωμανοί αρμενικής καταγωγής Κατηγορία:Απόφοιτοι του Πανεπιστημίου του Παρισιού
Αετοχώρι Έβρου
Το Αετοχώρι είναι πεδινό χωριό της Θράκης στην περιφερειακή ενότητα Έβρου σε υψόμετρο 80 μέτρων.
Γεωγραφία - Ιστορία
Το Αετοχώρι βρίσκεται σε απόσταση 13 χλμ. ΒΑ. της Αλεξανδρούπολης ανάμεσα στα χωριά Δωρικό (ΒΔ.), Λουτρός (ΝΑ.), Αρίστηνο (Ν.) και Αγνάντια (ΝΔ.). Στη βόρεια πλευρά του χωριού υπάρχει από το 1992 το ανδρικό μοναστήρι του Αγίου Ιωάννου του Θεολόγου. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Νίψης. Σύμφωνα με το Σχέδιο Καλλικράτης διοικητικά, μαζί με το Δωρικό αποτελούν την τοπική κοινότητα Δωρικού που ανήκει στη δημοτική ενότητα Τραϊανούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 81 κατοίκους.
Πηγές
Κατηγορία:Δήμος Αλεξανδρούπολης Κατηγορία:Χωριά του νομού Έβρου
Βενσάν Πουαριέ
Ο Βενσάν Πουαριέ (Κλαμάρ, 17 Οκτωβρίου 1993) είναι Γάλλος επαγγελματίας, διεθνής καλαθοσφαιριστής. Με ύψος 2.13 μ. αγωνίζεται ως σέντερ και πάουερ φόργουορντ στη Ρεάλ Μαδρίτης του Πρωταθλήματος Ισπανίας και της Ευρωλίγκα. Αποτελεί επίσης βασικό στέλεχος της Εθνικής Γαλλίας.
Ευρώπη
Ο Πουαριέ άρχισε να παίζει μπάσκετ τον Μάιο του 2010 στην Μπουσύ Μπασκέτ Κλουμπ. Την περίοδο 2013-14, ήταν ο κορυφαίος ριμπάουντερ του πρωταθλήματος ελπίδων, με μέσο όρο 12 πόντους και 10,8 ριμπάουντ σε 27 λεπτά σε 30 αγώνες.
Στις 24 Απριλίου 2014, υπέγραψε τριετές συμβόλαιο με την Παρί-Λεβαλουά, αλλά δόθηκε δανεικός στην Υέρ-Τουλόν της 2ης Γαλλίας. Ξεκίνησε την χρονιά όντας σταθερός παίκτης στο ροτέισον με τον Νταβόντ Γκαρντνέρ. Στις 14 Φεβρουαρίου 2015 συνέβαλε στο παιχνίδι απέναντι στην Ανζέρ ολοκληρώνοντας με 10 πόντους και 4 ριμπάουντ σε μόλις 10 λεπτά.
Την περίοδο 2015-16, επέστρεψε στην Παρί-Λεβαλουά. Από τον Δεκέμβριο και έπειτα, υπόκειται σε ειδικό χαρακτηρισμό που του επιτρέπει να αγωνίζεται τόσο με την Παρί-Λεβαλουά όσο και με την ΣΦΜΜ στην 3η Γαλλίας. Τον Δεκέμβριο του 2015, ο Φρεντερίκ Φωτού αντικατέστησε τον Αντουάν Ριγκοντό ως προπονητή, κάτι που έδωσε στον Πουαριέ περισσότερες ευκαιρίες να δείξει τις δυνατότητές του. Τον Απρίλιο του 2016, αναδείχθηκε Πολυτιμότερος Παίκτης (MVP) του Γύρου αφού τελείωσε τον αγώνα έναντι της ΜΚΜ Γκραβελίν-Ντανκέρκ με 23 πόντους, 12 ριμπάουντ και 2 ασίστ σε 25 λεπτά, όταν ξεκίνησε το παιχνίδι ως αναπληρωματικός.
Τον Ιούλιο του 2016 συμμετείχε στο Σάμερ Λιγκ του ΝΒΑ με τους Ορλάντο Μάτζικ. Στο πρώτο του παιχνίδι τελείωσε με 6 πόντους, 5 ριμπάουντ και 1 ασίστ σε 15 λεπτά. Σε πέντε αγώνες, είχε μέσο όρο 4,2 πόντους, 4,4 ριμπάουντ, 0,6 ασίστ και 0,4 τάπες σε 11,5 λεπτά ανά αγώνα. Στις 11 Σεπτεμβρίου 2016, ως μέρος της προετοιμασίας, αυτός και η ομάδα του κέρδισαν το τρόπαιο Σαρτ/Παιΰ ντε λα Λουάρ σε ένα τουρνουά τριών ομάδων κερδίζοντας την Λε Μαν και την Αμβέρσα.
Στις 14 Ιουνίου 2017, ο Πουαριέ υπέγραψε τριετές συμβόλαιο με την Μπασκόνια της 1ης Ισπανίας και της Ευρωλίγκα. Την περίοδο 2018-19, ο Πουαριέ ηγήθηκε της Ευρωλίγκας στα ριμπάουντ, με μέσο όρο 8,3 ανά παιχνίδι. Στις 10 Μαΐου 2019, ο Πουαριέ κέρδισε μία θέση στη δεύτερη ομάδα της Ευρωλίγκα.
ΝΒΑ
Στις 15 Ιουλίου 2019, ο Πουαριέ χώρισε με την Μπασκόνια για να υπογράψει συμβόλαιο με τους Μπόστον Σέλτικς.
Στις 19 Νοεμβρίου 2020, ανταλλάχτηκε στους Οκλαχόμα Σίτι Θάντερ για μία μελλοντική επιλογή δευτέρου γύρου υπό όρους. Στις 8 Δεκεμβρίου, ο Πουαριέ μαζί με τους Ντάνι Γκριν και Τέρανς Φέργκιουσον ανταλλάχθηκαν στους Φιλαδέλφεια 76ερς.
Στις 25 Μαρτίου 2021, ο Πουαριέ ανταλλάχθηκε στους Νιου Γιορκ Νικς σε μία ανταλλαγή τριών ομάδων που αφορούσε τους Οκλαχόμα Σίτι Θάντερ και ακυρώθηκε τέσσερις ημέρες αργότερα.
Ρεάλ Μαδρίτης
Στις 12 Απριλίου 2021, υπέγραψε συμφωνία με τη Ρεάλ Μαδρίτης μέχρι το τέλος της περιόδου 2023–24. Στις 12 Σεπτεμβρίου 2021, κατέκτησε το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Τη σεζόν 2021-22, έφτασε μέχρι τον τελικό της Ευρωλίγκα, όπου έχασε το τρόπαιο καθώς η Ρεάλ ηττήθηκε στον τελικό από την Αναντολού Εφές 58-57 με τον ίδιο να έχει 5 πόντους. Σε 37 αγώνες στην διοργάνωση είχε 7.4 πόντους, 5.5 ριμπάουντ και 11.7 PIR κατά μέσο όρο. Επίσης αναδείχτηκε MVP του δεύτερου γύρου των πλέι οφ της Ευρωλίγκα, αφού κόντρα στην Μακάμπι σε 24 λεπτά συμμετοχής, είχε 16 πόντους, (8/11 βολές, 4/5 δίποντα), 10 ριμπάουντ, 2 ασίστ, 2 κλεψίματα, 2 τάπες και 6 κερδισμένα φάουλ. Στις 19 Ιουνίου 2022, κατέκτησε το Πρωτάθλημα Ισπανίας για πρώτη φορά, αφού η Ρεάλ κέρδισε στη σειρά των τελικών την Μπαρτσελόνα με 3-1.
Στις 25 Σεπτεμβρίου 2022, κατέκτησε το δεύτερο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83, με τον ίδιο να πετυχαίνει 2 πόντους με 2 ριμπάουντ.
Εξωτερικοί σύνδεσμοι
Κατηγορία:Γάλλοι καλαθοσφαιριστές Κατηγορία:Σέντερ Κατηγορία:Πάουερ φόργουορντ Κατηγορία:Καλαθοσφαιριστές Εθνικής Γαλλίας Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές Μπόστον Σέλτικς Κατηγορία:Καλαθοσφαιριστές Γερ-Τουλόν Βαρ Μπασκέτ Κατηγορία:Καλαθοσφαιριστές Παρί-Λεβαλουά Μπασκέτ Κατηγορία:Καλαθοσφαιριστές Μέιν Ρεντ Κλωζ Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Ευρωμπάσκετ 2022 Κατηγορία:Ολυμπιονίκες της καλαθοσφαίρισης
Κύπελλο Ελλάδος υδατοσφαίρισης ανδρών 1995
Το Κύπελλο Ελλάδος πόλο ανδρών της περιόδου 1995 ήταν το 17ο στην ιστορία του θεσμού. Κυπελλούχος αναδείχθηκε ο Ν.Ο. Πατρών επικρατώντας του Ν.Ο. Βουλιαγμένης στο κολυμβητήριο του ΟΑΚΑ. Αυτός υπήρξε ο μοναδικός -μέχρι σήμερα- τίτλος κυπέλλου της πατρινής ομάδας και ο πρώτος τίτλος μετά το 1950 και το όγδοο πρωτάθλημα της.
Προημιτελικοί
Πηγή:
Τελικός
Πηγή: Ν.Ο. Πατρών (Γιώργος Κακουλίδης): Καραμπέτσος Φίλιππος, Κουρής Ανδρέας (τερματοφύλακες), Λυκούδης Μάκης 4, Μάζης Νίκος, Γεωργαράς Ντίνος, Αντίοχος Λάμπρος, Λαμπάτος Βασίλης 1, Σακαλής Κώστας 1, Μολόχας Βασίλης, Μπιτσάκος Δημήτρης 2, Βασιλόπουλος Παναγιώτης 4, Γεωργαράς Μάκης 1, Τουντόπουλος Βασίλης
Ν.Ο. Βουλιαγμένης (Χοσέ Μπράσκο Κατά): Ρέππας Γιώργος, Σταθόπουλος (τερματοφύλακες), Αφρουδάκης Γιώργος 2, Μουριάδης Γιώργος, Κουτσογιάννης Τόνι 3, Μαυρωτάς Γιώργος 2, Πρωτοπαπάς Κώστας, Μάζης Δημήτρης, Ψύχος Γιώργος, Τσαταλιός Άκης, Λοράντος Τεό 4, Δήμου Κώστας, Δήμου Χρήστου 1
Παραπομπές
Κατηγορία:Κύπελλο Ελλάδος υδατοσφαίρισης ανδρών
Αριθμητικό σύστημα των Χμερ
εναλλ.=|μικρογραφία|244x244εσ| Οι αριθμοί Χμερ απεικονίζονται σε τέσσερις διαφορετικές τυπογραφικές παραλλαγές σε σύγκριση με τους [[Αραβικοί αριθμοί|αραβικούς αριθμούς (μπλε).]] Οι αριθμοί Χμερ είναι οι αριθμοί που χρησιμοποιούνται στη γλώσσα Χμερ. Χρησιμοποιούνται τουλάχιστον από τις αρχές του 7ου αιώνα, με την παλαιότερη γνωστή χρήση να είναι σε μια στήλη που χρονολογείται στο 604 μ.Χ. και βρέθηκε στο Πρασάτ Μπαγιάνγκ, κοντά στο Άνγκορ Μπόρεϊ της Καμπότζης.
Αριθμοί
Κάθε σύμβολο πολλαπλασίου του 20 ή του 100 έπρεπε να εμφανίζει μια πρόσθετη γραμμή από ι ο αριθμός 47 κατασκευάστηκε χρησιμοποιώντας το σύμβολο για τον αριθμό 20 με μια πρόσθετη γραμμή από πάνω, ακολουθούμενη από το σύμβολο για τον αριθμό 7.
Καθώς και τα δύο συστήματα γραφής, της Ταϊλάνδης και του Λάο, προέρχονται από το παλιό σύστημα γραφής των Χμερ, οι σύγχρονες μορφές τους εξακολουθούν να μοιάζουν με τις τελευταίες, όπως φαίνεται στον παρακάτω πίνακα:
Σύγχρονοι αριθμοί Χμερ
Τα προφορικά ονόματα των σύγχρονων αριθμών Χμερ αντιπροσωπεύουν ένα σύστημα δύο δυνάμεων, με τη βάση 5 και τη βάση 10 σε χρήση. Για παράδειγμα, το 6 (ប្រាំមួយ) σχηματίζεται από το 5 (ប្រាំ) και το 1 (មួយ).
Αριθμοί από το 0 έως το 5
Με εξαίρεση το αριθμητικό ψηφίο 0, το οποίο προέρχεται από τα σανσκριτικά, η ετυμολογία των αριθμητικών ψηφίων Χμερ από το 1 έως το 5 είναι πρωτο-Μον-Χμερ προέλευσης.
Αριθμοί από το 6 έως το 20
Οι αριθμοί από το 6 έως το 9 μπορούν να γραφούν προσθέτοντας οποιονδήποτε αριθμό μεταξύ του 1 και του 4 στον αριθμό βάσης 5 (ប្រាំ), έτσι ώστε το 7 να αναλύεται κυριολεκτικά σε 5 και 2. Παρ' όλ' αυτά, οι Χμερ χρησιμοποιούν μια δεκαδική βάση, έτσι ώστε το 14 να γράφεται ως 10 συν 4, αντί για 2 επί 5 συν 4· και το 16 είναι κατασκευασμένο ως 10+5+1.
Οι σύνθετοι αριθμοί από το έντεκα έως το δεκαεννέα μπορούν να σχηματιστούν χρησιμοποιώντας τη λέξη ដណ្ដប់ [dɔnɗɑp] που προηγείται από οποιονδήποτε αριθμό από ένα έως εννέα, έτσι ώστε το 15 να γραφεί ως ប្រាំដណ្ដប់ [pram dɔnɗɑp], αντί για το ដប់ប្រាំ [ɗɑp pram].
Πύργος Μανουήλ Παλαιολόγου
μικρογραφία|Πύργος του Μανουήλ Παλαιολόγου Ο Πύργος του Μανουήλ Παλαιολόγου βρίσκεται στα Βόρεια Τείχη της Θεσσαλονίκης και η κατασκευή του ανάγεται πιθανά στον 14ο αιώνα. Ο πύργος φέρει στη βόρεια πλευρά του πλινθόγραφη εντειχισμένη τεσσάρων σειρών επιγραφή η οποία αναφέρει: “ΣΘΕΝ(Ε)Ι ΜΑΝΟΥΗΛ ΤΟΥ ΚΡΑΤΙΣΤΟΥ ΔΕΣΠΟΤΟΥ ΉΓΕΙΡΕ ΤΟΝΔΕ ΠΥΡΓΟΝ (ΑΥ). (ΣΥΝ) ΤΩ ΤΕΙΧΙΩ ΓΕΩΡΓΙΟΣ ΔΟΥΞ ΑΠΟΚΑΥΚΟΣ ΕΚ ΒΑΘΡΩΝ ΣΘΕΝ(ΕΙ) ΜΑΝΟΥΗΛ ΤΟΥ ΚΡΑΤΙΣΤΟΥ (ΔΕΣΠΟΤΟΥ)”, δηλαδή ότι οι εργασίες ανέγερσης έγιναν από τον Δούκα Γεώργιο Απόκαυκο με εντολή καοι έξοδα του αυτοκράτορα Μανουήλ Β΄Παλαιολόγου. Ο Γεώργιος Απόκαυκος ήταν μέλος της  οικογένειας Απόκαυκος που είχε εξέχουσα θέση στην Βυζαντινή αυτοκρατορία από τον 10o μέχρι τον 15o αιώνα και το 1403 όταν ήταν αυτοκράτορας ο Μανουήλ Β’ ο Παλαιολόγος, ήταν άρχοντας της Κωνσταντινούπολης.
Παραπομπές
Κατηγορία:Βυζαντινοί Πύργοι Κατηγορία:Κτίρια και κατασκευές στη Θεσσαλονίκη Κατηγορία:Θεσσαλονίκη
Ράντι Μπρούερ
Ο '''Ράνταλ Ο. Μπρούερ''' (γεννήθηκε στις 11 Οκτωβρίου 1960) είναι ένας πρώην Αμερικανός επαγγελματίας καλαθοσφαιριστής που επιλέχθηκε από τους Μιλγουόκι Μπακς στον πρώτο γύρο (18η επιλογή συνολικά) του ντραφτ του NBA του 1983. Ήταν ένας σέντερ ύψους 2,21 μέτρων από το Πανεπιστήμιο της Μινεσότα, έπαιξε για 11 χρονιές στο ΝΒΑ από το 1983 έως το 1994. Έπαιξε στους Μπακς, Μινεσότα Τίμπεργουλβς, Ατλάντα Χοκς και Σακραμέντο Κινγκς.
Η καλύτερη χρονιά του Μπρούερ ως επαγγελματίας ήλθε κατά τη διάρκεια της περιόδου 1987–88 ως μέλος των Μπακς, συμμετέχοντας σε 81 αγώνες και είχε μέσο όρο 12,0 πόντους και 6,8 ριμπάουντ ανά παιχνίδι. Στην σταδιοδρομία του έπαιξε σε 681 αγώνες και σημείωσε συνολικά 4.599 πόντους. Στις 2 Δεκεμβρίου εκείνης της χρονιάς, ο Μπρούερ είχε αναμφισβήτητα το καλύτερο του παιχνίδι ως Μπακ όταν σημείωσε 33 πόντους, άρπαξε 11 ριμπάουντ και έκανε 4 τάπες σε μία ήττα με 115–105 απέναντι στους Ντιτρόιτ Πίστονς.
Εξωτερικοί σύνδεσμοι
Κατηγορία:Καλαθοσφαιριστές Σακραμέντο Κινγκς Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Μιλγουόκι Μπακς Κατηγορία:Σέντερ Κατηγορία:Καλαθοσφαιριστές Ατλάντα Χοκς Κατηγορία:Αμερικανοί καλαθοσφαιριστές
Μερς
Η Μερς (γερμανικά: Moers) είναι γερμανική πόλη στη δυτική όχθη του Ρήνου, πλησίον του Ντούισμπουργκ. Η πόλη ανήκει στην περιφέρεια Βέζελ.
Ιστορία
Η κομητεία Μερς αποτελούσε ανεξάρτητο πριγκιπάτο εντός της Αγίας Ρωμαϊκής Αυτοκρατορίας, ενώ η πόλη ήταν γνωστή νωρίτερα από το 1186.
Κατά τη διάρκεια του Ογδονταετούς Πολέμου καταλήφθηκε εναλλάξ από ισπανικά και ολλανδικά στρατεύματα, καθώς συνόρευε με το Άνω Τμήμα του Γκέλντερν. Κατά τη διάρκεια του πολέμου τελικά έπεσε στον Μαυρίκιο της Οράγγης. Καθώς χωρίστηκε από την Ολλανδική Δημοκρατία από το ισπανικό Άνω Γκέλντερν, δεν κατέστη αναπόσπαστο μέρος της Δημοκρατίας, αν και στάθμευαν εκεί ολλανδικά στρατεύματα.
Μετά τον θάνατο του Γουλιέλμου Γ΄ της Οράγγης το 1702, η Μερς κληρονομήθηκε από τον βασιλέα της Πρωσίας. Όλα τα ολλανδικά στρατεύματα και οι δημόσιοι υπάλληλοι εκδιώχθηκαν.
Το 1795 προσαρτήθηκε από τη Γαλλία. Στο Συνέδριο της Βιέννης, το 1815 επιστράφηκε στην Πρωσία και το 1871 έγινε μέρος της Γερμανικής Αυτοκρατορίας.
Εξωτερικοί σύνδεσμοι
Κατηγορία:Πόλεις της Γερμανίας
Κόλπος της Μάνζα
right|μικρογραφία|250px|Απρίλιος 1915: Το Rubens ξεφεύγει προς τον Κόλπο της Μάνζα. Ο Κόλπος της Μάνζα (αγγλικά: Manza Bay), βρίσκεται στις ακτές της σημερινής Τανζανίας. Απέχει περίπου 16 χλμ. από την πόλη της Τάνγκα.
Περιγραφή
Το μέγιστο μήκος του κόλπου είναι 9 χλμ. και το μέγιστο πλάτος του 8 χλμ.
Κατά το 1900, στο βόρειο άκρο του κόλπου, υπήρχε ένα χωριό που αριθμούσε περίπου 700 κατοίκους, το οποίο ήταν σε ένα επίπεδο ύψωμα γης περίπου 3 μέτρα πάνω από τον ορμίσκο. Ο κόλπος είχε αρκετό νερό μόνο στην άμπωτη προκειμένου να είναι πλεύσιμος από τα ντάουζ (dhows). Οι κάτοικοι, επί το πλείστον Ινδοί έμποροι, εξήγαγαν προϊόντα από τη Μάνζα προς τη Ζανζιβάρη.
Ιστορικό
Τον Ιούνιο του 1916 Βρετανικά αποικιακά στρατεύματα αποβιβάστηκαν στον κόλπο και κατέλαβαν τη λωρίδα γης πλησίον.
Κατά τη διάρκεια του Δευτέρου Παγκοσμίου Πολέμου, στον Κόλπο της Μάνζα, κατασκευάστηκαν από το Βασιλικό Ναυτικό, στρατιωτικές εγκαταστάσεις. Χρησιμοποιώντας την ηλεκτρολογία και θαλάσσιες νάρκες, οι Βρετανοί επιχείρησαν να παγιδεύσουν υποβρύχια των δυνάμεων του Άξονα.
Δείτε επίσης
• 3
Σημειώσεις
<references responsive="0" group="Σημ." />
Τουκέτ
Το Τουκέτ (γαλλικά: Touquettes) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Τουκετουά (γαλλικά: Touquettois).
Παραπομπές
Κατηγορία:Κοινότητες της Ορν
Τουρναί-συρ-Ντιβ
Το Τουρναί-συρ-Ντιβ (γαλλικά: Tournai-sur-Dive) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Μοχάμεντ Αλ-Ντεαγέα
Ο Μοχάμεντ Αμπντουλαζίζ Αλ-Ντεαγέα (Mohamed Abdullaziz Al-Deayea, محمد عبدالعزيز الدعيع, γεννήθηκε 2 Αυγούστου 1972) είναι Σαουδάραβας πρώην ποδοσφαιριστής, ο οποίος αγωνιζόταν ως τερματοφύλακας. Έπαιξε σε τέσσερα Παγκόσμια Κύπελλα με την Εθνική Σαουδικής Αραβίας και αγωνίστηκε σε συνολικά 178 επίσημους διεθνείς αγώνες, ρεκόρ για τερματοφύλακα. Επίσης αναδείχθηκε ο Καλύτερος Τερματοφύλακας του 20ού αιώνα στην Ασία.
Καριέρα
Ο Αλ-Ντεαγέα μοίρασε την επαγγελματική του σταδιοδρομία μεταξύ των συλλόγων Αλ-Ταΐ και Αλ Χιλάλ. Αρχικά ξεκίνησε ως χειροσφαιριστής, αλλά πείστηκε από την ομάδα του και τον μεγαλύτερο αδελφό του Αμπντουλάχ να γίνει ποδοσφαιριστής. Ο Μοχάμεντ ήταν υπό μεγάλη πίεση στην αρχή της σταδιοδρομίας του, επειδή έπρεπε να συνεχίσει στα χνάρια του αδελφού του Αμπντουλάχ, ο οποίος ήταν νικητής του Ασιατικού Κυπέλλου Εθνών και φημισμένος τερματοφύλακας.
Ο Αλ-Ντεαγεά έχει 178 συμμετοχές με την Εθνική Σαουδικής Αραβίας με την τελευταία του εμφάνιση στις 11 Μαΐου 2006. Η επίδοση αυτή ήταν ρεκόρ κόσμου όταν σημειώθηκε καταρρίπτοντας το ρεκόρ του Μεξικανού Κλαούντιο Σουάρες.
Εξωτερικοί σύνδεσμοι
Κατηγορία:Σαουδάραβες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Σαουδικής Αραβίας Κατηγορία:FIFA Century Club Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Κυπέλλου Συνομοσπονδιών FIFA 1995 Κατηγορία:Ποδοσφαιριστές Ασιατικού Κυπέλλου Εθνών 1996 Κατηγορία:Παίκτες νικητές Ασιατικού Κυπέλλου Εθνών Ποδοσφαίρου Κατηγορία:Ποδοσφαιριστές Κυπέλλου Συνομοσπονδιών FIFA 1997 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Κυπέλλου Συνομοσπονδιών FIFA 1999 Κατηγορία:Ποδοσφαιριστές Ασιατικού Κυπέλλου Εθνών 2000 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Αλ Ταΐ ΦΚ Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Ποδοσφαιριστές Αλ Χιλάλ ΦΚ Κατηγορία:Τερματοφύλακες ποδοσφαιριστές που έχουν βάλει γκολ
Ελένη του Παλατινάτου
Η Ελένη του Παλατινάτου (9 Φεβρουαρίου 1493, Χαϊδελβέργη - 4 Αυγούστου 1524, Σβερίν) του Οίκου του Βίττελσμπαχ ήταν κόρη του κόμη του Παλατινάτου-Ζίμερν και με το γάμο της έγινε δούκισσα του Μεκλεμβούργου.
Βιογραφία
Ήταν η τρίτη (επιζήσασα) κόρη του Φιλίππου εκλέκτορα του Παλατινάτου (1448-1508) από το γάμο του με τη Μαργαρίτα των Βίττελσμπαχ (1456-1501), κόρη του Λουδοβίκου Θ΄ δούκα της Βαυαρίας-Λάντσχουτ.
Παντρεύτηκε στις 15 Ιουνίου 1513 στο Βίσμαρ με τον Ερρίκο Ε΄ δούκα του Μεκλεμβούργου (1479-1552). Η Φίνεκε φον Γκρέεζε έπρεπε να της πει να μην φορέσει το καλύτερο της φόρεμα, ώστε να μην ξεπεράσει τον γαμπρό. Ο γάμος είχε μία λαμπρότητα, που δεν είχε ξαναγίνει ποτέ ως τότε και παρευρέθηκαν πολλοί αυτοκρατορικοί πρίγκιπες.
Η Ελένη απεβίωσε το 1524 και τάφηκε στον καθεδρικό ναό του Σβερίν. Ήταν το πρώτο μέλος της δουκικής οικογένειας, που τάφηκε στο Σβερίν, μέχρι τότε οι δούκες και οι δούκισσες είχαν ταφεί στο Ντόμπεραν Μίνστερ. Το επιτάφιο μνημείο της εκφωνήθηκε από τον Πέτερ Φίσερ τον Πρεσβύτερο. Μέχρι το 1845 ήταν προσαρτημένο στον τοίχο πίσω από τον βωμό. Σήμερα βρίσκεται στο νότιο πέρασμα, δίπλα στην είσοδο.
Οικογένεια
Παντρεύτηκε τον Ερρίκο Ε΄ δούκα του Μεκλεμβούργου και είχε τα ακόλουθα παιδιά:
Υποσημειώσεις
Κατηγορία:Γερμανίδες δούκισσες Κατηγορία:Οίκος του Βίττελσμπαχ
Δημήτριος Παπαρηγόπουλος
Ο Δημήτριος Παπαρηγόπουλος ήταν Έλληνας νομικός και ποιητής.
Βιογραφικά στοιχεία
Γεννήθηκε στις 8 Σεπτεμβρίου 1843 στην Αθήνα. Πατέρας του ήταν ο ιστορικός Κωνσταντίνος Παπαρρηγόπουλος. Σπούδασε νομική στο Πανεπιστήμιο Αθηνών και αναγορεύτηκε διδάκτωρ το 1866 με θέμα της διατριβής του τη θεωρία του Πλάτωνα περί ποινής. Εργάσθηκε ως δικηγόρος και δημοσίευσε ιστορικές και φιλολογικές μελέτες. Το 1869 ακολουθεί τα βήματα του πατέρα του δημοσιεύοντας τη Συνοπτική Ιστορία της Ελληνικής Επαναστάσεως που χρησιμοποιήθηκε στα σχολεία. Πέθανε το 1873 από εγκεφαλική συμφόρηση σε ηλικία μόλις τριάντα χρόνων.
Έργο
Το 1861 σε ηλικία 18 χρονών δημοσιεύει ανώνυμα την πρώτη του μελέτη με τίτλο Σκέψεις ενός ληστού ή η καταδίκη της κοινωνίας, όπου φανερώνεται η φιλελεύθερη, αναρχική του διάθεση. Το 1864 βραβεύθηκε στον νικοδήμειο διαγωνισμό η πραγματεία του Τα καθήκοντα του ανθρώπου ως χριστιανού και ως πολίτου.
Το 1866 πρωτοεμφανίζεται ως ποιητής με τη συλλογη του Στόνοι, που βραβεύεται στον βουτσιναίο διαγωνισμό. Ακολουθούν η συλλογή Χελιδόνες το 1867 και τα ποιήματα "Ορφεύς" (1868) και "Πυγμαλίων" (1869). Απομακρύνθηκε όμως από το περιβάλλον των ποιητικών διαγωνισμών. Έγραψε επίσης και θεατρικά έργα γραμμένα κυρίως σε πρόζα και όχι σε στίχους. Η πολιτική μονόπρακτη κωμωδία του, Συζύγου εκλογή, που ανέβηκε στην ελληνική σκηνή το 1868 γνώρισε επιτυχία -όχι μόνο στην Ελλάδα- αλλά και μεταφράστηκε και παραστάθηκε στη Γαλλία, στην Ιταλία και στη Ρουμανία. Το 1895 εκδόθηκαν διάφορα αδημοσίευτα έργα του υπό τον τίτλο Ανέκδοτα έργα.
Παραπομπές
Κατηγορία:Έλληνες νομικοί Κατηγορία:Έλληνες ποιητές
Τουρούβρ ω Περς
Παραπομπές
Κατηγορία:Κοινότητες της Ορν
Μαρία του Λάνκαστερ
Η Μαρία του Λάνκαστερ, βαρόνη του Πέρσι (1320 - 1 Σεπτεμβρίου 1362) ήταν μικρότερη κόρη και παιδί του Ερρίκου, 3ου κόμη του Λάνκαστερ και της συζύγου του Ματθίλδης Τσάουορθ, δισέγγονη μέσω πατέρα του βασιλιά Ερρίκου Γ΄ της Αγγλίας. Τα αδέλφια της ήταν : Λευκή του Λάνκαστερ, βαρόνη των Γουέικ του Λίντελ, Ερρίκος, δούκας του Λάνκαστερ, Ματθίλδη του Λάνκαστερ, κόμισσα του Όλστερ, Ιωάννα του Λάνκαστερ και η Ελεονώρα του Λάνκαστερ. Η ανιψιά της Λευκή του Λάνκαστερ κόρη του αδελφού της Ερρίκου ήταν πρώτη σύζυγος του Ιωάννη της Γάνδης και μητέρα του Ερρίκου Δ΄ της Αγγλίας.
Οικογένεια
Παντρεύτηκε τον Σεπτέμβριο του 1334 στο κάστρο του Τάτμπαρι τον Χένρι Πέρσι, 3ο βαρόνο του Πέρσι μεγαλύτερο γιο του Χένρι Πέρσι, 2ου βαρόνου του Πέρσι και της Ιντονίας, κόρης του Ρόμπερτ ντε Κλίφορντ. Ο σύζυγος της διαδέχθηκε τον πατέρα του ως 3ος βαρόνος του Πέρσι (1352), μαζί του απέκτησε :
Η Μαρία του Λάνκαστερ πέθανε στο Άλνουικ του Νορθάμπερλαντ (1 Σεπτεμβρίου 1362) και ο σύζυγος της παντρεύτηκε σε δεύτερο γάμο την Ιωάννα Όρρεμπι κόρη του Τζων Όρρεμπι, δεύτερου λόρδου του Όρρεμπι.
Πηγές
Κατηγορία:Οίκος των Πλανταγενετών
Υπόθεση του εφημέριου του Υρύφ
Η Υπόθεση του εφημέριου του Υρύφ αφορούσε ένα έγκλημα το οποίο έγινε στις 3 Δεκεμβρίου του 1956 στο χωριό Υρύφ της Νοτιοδυτικής Γαλλίας. Το έγκλημα το διέπραξε ο Γκι Ντενουαγιέ ο οποίος ήταν ιερέας στο Υρύφ. Αυτό το οποίο έκανε ο Ντενουαγιέ ήτα πως σκότωσε τη μόλις 19 ετών Ρεζίν Φεΐ μαζί με το μωρό το οποίο είχε στην κοιλιά της.
Κόμης του Γούστερ
Ο κόμης του Γούστερ ήταν τίτλος που δημιουργήθηκε πέντε φορές στο βασίλειο της Αγγλίας.
Βέρνερ Β΄ του Χάμπσμπουργκ
Ο Βέρνερ Β΄, γερμ. Werner II (απεβ. 19 Αυγούστου 1167) από τον Οίκο των Αψβούργων ήταν κόμης του Χάμπσμπουργκ (Habsburg) το διάστημα 1111-67.
Κόμης του Γούστερ
Πρώτη δημιουργία
thumb|right|250px|Βαλεράν ντε Μπόμοντ, 1ος κόμης του Γούστερ Η 1η δημιουργία έγινε χάρη του Νορμανδού ευγενούς Βαλεράν ντε Μπόμοντ (1138) που ήταν γιος του Ρόμπερτ ντε Μπόμοντ, 1ου κόμη του Λέστερ και της Ελισάβετ του Βερμαντουά, δίδυμος αδελφός του Ρόμπερτ ντε Μπόμοντ, 2ου κόμη του Λέστερ. Διατήρησε στην Γαλλική αριστοκρατία όπως ο πατέρας του και ο αδελφός του τον τίτλο του κόμητος του Μελάν, η πρώτη δημιουργία τερματίστηκε με τον θάνατο του πρώτου κατόχου (1166).
Δεύτερη δημιουργία
Η 2η δημιουργία έγινε χάρη του κυβερνήτη και πολέμαρχου Τόμας Πέρσι, 1ου κόμη του Γούστερ (1397) μικρότερου γιου του Χένρι Πέρσι, 3ου βαρόνου του Πέρσι και της Μαρίας του Λάνκαστερ, μεγαλύτερος αδελφός του ήταν ο Χένρι Πέρσι, 1ος Κόμης του Νορθάμπερλαντ. Πολέμησε στον Εκατονταετή Πόλεμο στο πλευρό του Ριχάρδου Β΄ της Αγγλίας αλλά αργότερα επαναστάτησε εναντίον του. Ο Τόμας Πέρσι μετά την μάχη του Σρούσμπερυ συνελήφθη, καταδικάστηκε για προδοσία και κρεμάστηκε, η περιουσία του και οι τίτλοι του κατασχέθηκαν και η δεύτερη δημιουργία τερματίστηκε.
Βέρνερ Β΄ του Χάμπσμπουργκ
Βιογραφία
Ήταν γιος του Όθωνα Β΄ κόμη του Χάμπσμπουργκ και της Χίλλα του Πφιρτ.
Κόμης του Γούστερ
Τρίτη δημιουργία
Η 3η δημιουργία έγινε χάρη του Ριχάρδου Μποσάμπ, 1ου κόμη του Γούστερ (1420) που ήταν ταυτόχρονα και 2ος Βαρόνος του Μπεργκαβεννί. Ο πατέρας του Ριχάρδου Μποσάμπ ήταν ο Γουίλιαμ Μποσάμπ, 1ος βαρόνος του Μπεργκαβεννί μικρότερος γιος του Τόμας Μποσάμπ, 11ου κόμη του Γουόρικ και της Αικατερίνης Μόρτιμερ, έγινε με απόφαση του Κοινοβουλίου 1ος βαρόνος του Μπεργκαβεννί στην πρώτη δημιουργία (23 Ιουλίου 1392). Η τρίτη δημιουργία του Γούστερ τερματίστηκε με τον θάνατο του πρώτου κατόχου (1422) ενώ η βαρονία του Μπεργκαβεννί πέρασε στην κόρη και μοναδικό του παιδί Ελισάβετ Μποσάμπ, βαρόνη του Μπεργκαβεννί.
Τέταρτη δημιουργία
Η 4η δημιουργία έγινε το 1457 χάρη του Τζων Τίπτοφτ, 2ου βαρόνου του Τίπτοφτ (1427 - 1470) ενός ιστορικού και ευνοούμενου του Εδουάρδου Δ΄ της Αγγλίας. Όταν αποκαταστάθηκαν στον θρόνο ο Οίκος του Λάνκαστερ και ο Ερρίκος ΣΤ΄ της Αγγλίας ο Τζων Τίπτοφτ αποκεφαλίστηκε, οι τίτλοι του κατασχέθηκαν (1470) αλλά την επόμενη χρονιά που επανήλθε ο Οίκος της Υόρκης οι τίτλοι μεταφέρθηκαν στον γιο του Εδουάρδο (1469 - 1485). Ο Εδουάρδος πέθανε πρόωρα (1485) και η κομητεία του Γούστερ έπεσε σε αχρηστία ανάμεσα στους θείους του. Η βαρονία του Τίπτοφτ δημιουργήθηκε με απόφαση του Κοινοβουλίου (7 Ιανουαρίου 1426) χάρη του Τζων Τίπτοφτ, 1ου βαρόνου του Τίπτοφτ πατέρα του πρώτου κόμη που είχε διατελέσει ομιλητής της Βουλής των Κοινοτήτων και Υψηλός θησαυροφύλακας.
Βέρνερ Β΄ του Χάμπσμπουργκ
Βιογραφία
Αναμείχθηκε στον Πόλεμο για τη Διαδοχή του Μπρεγκέντς (1164-66). Απεβίωσε κοντά στο Τούσκουλον, μετά τη μάχη του Μόντε Πόρτσιο.
Κόμης του Γούστερ
Πέμπτη δημιουργία
Η 5η δημιουργία έγινε χάρη του Καρόλου Σόμερσετ, 1ου κόμη του Γούστερ (1514) νόθου γιου του Χένρι Μποφώρ, 3ου δούκα του Σόμερσετ. Ο πέμπτος κόμης Χένρι Σόμερσετ, 1ος μαρκήσιος του Γούστερ αναβαθμίστηκε σε μαρκήσιο του Γούστερ (1643) και ο τρίτος μαρκήσιος Χένρι Σόμερσετ, 1ος δούκας του Μπωφόρ αναβαθμίστηκε σε δούκα του Μπωφόρ (1682).
Βέρνερ Β΄ του Χάμπσμπουργκ
Οικογένεια
Νυμφεύτηκε την Ίντα του Χόμπεργκ και είχε τέκνα:
Κόμης του Γούστερ
Πέμπτη δημιουργία
Κατηγορία:Κόμητες του Γούστερ (1514)
Βέρνερ Β΄ του Χάμπσμπουργκ
Αναφορές
Κατηγορία:Οίκος των Αψβούργων
Άντο Ντρόμπνιακ
Ο Άντο Ντρόμπνιακ (αναφέρεται και ως Άντον, σερβικά κυριλλικά: Анто Дробњак, γεννήθηκε 21 Σεπτεμβρίου 1968) είναι πρώην Γιουγκοσλάβος (από το Μαυροβούνιο) πρώην διεθνής ποδοσφαιριστής. Αγωνιζόταν στη θέση του επιθετικού.
Καριέρα σε συλλόγους
Ξεκίνησε την ποδοσφαιρική καριέρα του από τη Γιέντινστβο Μπιέλο Πόλιε, ενώ, στη συνέχεια, αγωνίστηκε για λογαριασμό των Μπούντουτσνοστ Τότογκραντ και Ερυθρού Αστέρα Βελιγραδίου.
Κατά τη διάρκεια της θερινής μεταγραφικής περιόδου του 1994, μετακόμισε στη Γαλλία, όπου και αγωνίστηκε για λογαριασμό της ΣΚ Μπαστιά, ενώ, στη συνέχεια, χάρη στις πολύ καλές επιδόσεις του στην επίτευξη τερμάτων, μεταγράφηκε στην ΡΚ Λανς το 1997. Έπειτα από ένα πέρασμα από την Ιαπωνία, όπου αγωνίστηκε με τα χρώματα της Γκάμπα Οσάκα, μεταγράφηκε στην ΦΚ Σοσό. Ολοκλήρωσε την καριέρα του αγωνιζόμενος για λογαριασμό της ΦΚ Μαρτίγκ.
Στη Γαλλία, ο συνολικός απολογισμός της καριέρας του ανέρχεται σε 132 συμμετοχές στη Λιγκ 1 (64 τέρματα) και 58 στη Λιγκ 2 (13 τέρματα). Η καλύτερη επίδοσή του επί γαλλικού εδάφους έλαβε χώρα κατά τη διάρκεια της σεζόν 1995-1996, κατά τη διάρκεια της οποίας πέτυχε, συνολικά, 20 τέρματα στη Λιγκ 1.
Στις 22 Αυγούστου 1997, πέτυχε τρία τέρματα αγωνιζόμενος με τη Ρασίνγκ Κλαμπ ντε Λανς, κατά τη διάρκεια εκτός έδρας αναμέτρησης με αντίπαλο την Ολιμπίκ Μαρσέιγ.
Διεθνής καριέρα
Ο Άντο Ντρόμπνιακ πραγματοποίησε, συνολικά, επτά διεθνείς συμμετοχές με την Εθνική Γιουγκοσλαβίας, ενώ σημείωσε, συνολικά, τέσσερα τέρματα. Ωστόσο, ορισμένες πηγές κάνουν λόγο, μόνο, για έξι διεθνείς συμμετοχές και δύο τέρματα.
Πραγματοποίησε την πρώτη του διεθνής συμμετοχή με την εθνική ομάδα της χώρας του στις 6 Οκτωβρίου 1996, σε αναμέτρηση με αντίπαλο τις Νήσους Φερόε, στα πλαίσια των προκριματικών του Παγκοσμίου Κυπέλλου του 1998, όπου η Γιουγκοσλαβία επικράτησε με τελικό σκορ 8-1.
Πέτυχε το πρώτο του τέρμα με τα χρώματα της Γιουγκοσλαβίας στις 7 Φεβρουαρίου 1997, σε αναμέτρηση με αντίπαλο τη Ρωσία (ισοπαλία με σκορ 1-1). Τρεις ημέρες αργότερα, στις 10 Φεβρουαρίου, πέτυχε δύο τέρματα σε αναμέτρηση με αντίπαλο το Χονγκ Κονγκ (νίκη με σκορ 1-3). Πέτυχε το τελευταίο τέρμα του ως διεθνής στις 24 Φεβρουαρίου 1998, σε αναμέτρηση με αντίπαλο την Αργεντινή (ήττα με σκορ 3-1).
Πραγματοποίησε την τελευταία διεθνή συμμετοχή τους στις 22 Απριλίου 1998, σε αναμέτρηση με αντίπαλο τη Νότια Κορέα (νίκη με σκορ 3-1 στο Βελιγράδι).
Μετά την αποχώρηση από την ενεργό δράση
Διετέλεσε αθλητικός διευθυντής της ΦΚ Μπούντουτσνοστ Ποντγκόριτσα από το 2006 έως το 2008, ενώ, στη συνέχεια, διετέλεσε βοηθός προπονητής της Εθνικής Μαυροβουνίου.